b"\n_START_ARTICLE_\nBembrops gobioides\n_START_SECTION_\nDescripci\xc3\xb3\n_START_PARAGRAPH_\nFa 30 cm de llarg\xc3\xa0ria m\xc3\xa0xima i, conservat en alcohol, presenta un color gris fosc, m\xc3\xa9s clar al ventre. La membrana entre la primera i la segona espines de la primera aleta dorsal \xc3\xa9s de color gris fosc. 6 espines i 16-17 radis tous a l'aleta dorsal i 17-18 radis tous a l'anal. Musell relativament curt i amb escates a les \xc3\xa0rees laterals i dorsal. La mand\xc3\xadbula superior s'est\xc3\xa9n darrere del marge anterior dels ulls. Maxil\xc2\xb7lar amb tentacle curt i rabassut. La l\xc3\xadnia lateral descendeix relativament i abrupta m\xc3\xa9s enll\xc3\xa0 de l'origen de les aletes pectorals i es troba separada de l'origen de la primera aleta dorsal per 4-6 fileres d'escates, de l'origen de l'aleta anal per 5-6 i de la inserci\xc3\xb3 de l'aleta anal per 3. No hi ha evid\xc3\xa8ncia de perllongament de cap espina de la primera aleta dorsal. La longitud predorsal de la primera aleta dorsal \xc3\xa9s gaireb\xc3\xa9 igual a la llargada del cap.\n_START_SECTION_\nAlimentaci\xc3\xb3\n_START_PARAGRAPH_\nEl seu nivell tr\xc3\xb2fic \xc3\xa9s de 3,66.\n_START_SECTION_\nDepredadors\n_START_PARAGRAPH_\nAls Estats Units \xc3\xa9s depredat pel llu\xc3\xa7 argentat d'altura (Merluccius albidus).\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix mar\xc3\xad, demersal (entre 100 i 724 m de fond\xc3\xa0ria, normalment entre 315 i 724) i de clima subtropical (41\xc2\xb0N-14\xc2\xb0N), el qual viu a l'Atl\xc3\xa0ntic occidental: des de Nova York i el nord del golf de M\xc3\xa8xic fins a les \xc3\x8dndies Occidentals, incloent-hi Cuba, Puerto Rico i les illes Verges Nord-americanes.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans."